Document ID: 32014R0887

REGOLAMENT TA' IMPLIMENTAZZJONI TAL-KUMMISSJONI (UE) Nru 887/2014
tal-14 ta' Awwissu 2014
li jikkonċerna l-format tekniku għat-trażmissjoni tal-istatistika Ewropea dwar il-vinji skont ir-Regolament (UE) Nru 1337/2011 tal-Parlament Ewropew u tal-Kunsill
(Test b'rilevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (UE) Nru 1337/2011 tal-Parlament Ewropew u tal-Kunsill tat-13 ta' Diċembru 2011 rigward l-istatistika Ewropea dwar għelejjel permanenti (1), u b'mod partikolari l-Artikolu 8(2) tiegħu,
Billi:
(1)
Ir-Regolament (UE) Nru 1337/2011 jistabbilixxi l-qafas għall-produzzjoni ta' statistika Ewropea komparabbli dwar għelejjel permanenti.
(2)
L-istruttura tad-dejta għat-trażmissjoni ta' dejta statistika dwar il-vinji u l-istandard għall-iskambju għandhom jiġu speċifikati.
(3)
Il-miżuri stipulati f'dan ir-Regolament huma skont l-opinjoni tal-Kumitat Permanenti dwar Statistika Agrikola,
ADOTTAT DAN IR-REGOLAMENT:
Artikolu 1
L-Istati Membri għandhom jibagħtu d-dejta statistika dwar il-vinji msemmija fl-Anness II tar-Regolament (UE) Nru 1337/2011 fi ħdan l-istruttura stabbilita fid-definizzjonijiet tal-istruttura tad-dejta SDMX. Huma għandhom jibagħtu d-dejta lill-Kummissjoni Ewropea (Eurostat) permezz tas-servizzi ta' Punt tad-Dħul Uniku, jew inkella billi jagħmlu d-dejta aċċessibbli biex il-Kummissjoni Ewropea (Eurostat) tkun tista' issib id-dejta permezz tas-servizzi ta' Punt tad-Dħul Uniku.
Artikolu 2
L-istruttura tad-dejta biex tintbagħat dejta statistika dwar il-vinji lill-Kummissjoni Ewropea (Eurostat) għandha tiġi speċifikata fl-Anness.
Artikolu 3
Id-dejta għandha tingħata għal kull varjabbli individwali obbligatorju u għall-aggregati kollha.
Artikolu 4
Id-dejta għandha tingħata f'ettari u f'għadd ta' azjendi.
Artikolu 5
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, l-14 ta' Awwissu 2014.

Labels: 12
19
6